OzLabs/hebrew-wiki-articles huggingface dataset:
ים העננים

ים העננים (בלטינית: Mare Nubium - "מארה נוביום") הוא ים ירחי הממוקם באזור אגן נוביום שעל פני הצד הקרוב של הירח. הים ממוקם בקצה הדרום מזרחי של אוקיינוס הסערות. 

ים העננים ממוקם בקואורדינטות סלנוגרפיות 21.3° דרום 16.6° מערב.

בדומה ליתר ימות הירח, אין מדובר בים או ימה אלא בעמק המכוסה בזלת. האזור בו ממוקם ים העננים נוצר בעידן ההפרה נקטריאני - העמק נוצר בתקופה האימבריאנית התחתונה והבזלת כיסתה את העמק בעידן ההאימבריאנית העליונה. ממערב לים ממוקם מכתש בוליאלדוס, המאוחר להיווצרות הימה. בדרום הימה ממוקם מכתש פיטאטוס.

קוטרו של ים העננים 715 ק"מ.

==היסטוריה==
בדומה ליתר ימות הירח, שמו של ים העננים ניתן לו על ידי הסלונוגרף האיטלקי ג'ובני ריקולי משנת 1651. שיטתו אומצה רשמית על ידי ה-IAU בשנת 1935. האסטרונום ויליאם גילברט הגדר את ים העננים כחלק מ"היבשת הדרומית" (Continens Meridionalis) שלו במפה משנת 1600 לערך, והאסטרונום מיכאל פון לאנגרן כינה את הים "ים בורבוניקום" (Mare Borbonicum) על שם בית בורבון במפה משנת 1645.

ים העננים צולם לראשונה על ידי הלונר רנסאנס אורביטר בשנת 2009.

==קישורים חיצוניים==

* [http://planetarynames.wr.usgs.gov/Feature/3684?__fsk=-199424503 נתוני ים העננים באתר USGS]

עננים
בוליאלדוס (מכתש)

בוליאלדוס (בלטינית: Bullialdus) הוא מכתש פגיעה הממוקם בצד הקרוב של הירח, בקצהו המזרחי של ים העננים. המכתש ממוקם בקואורדינטות סלנוגרפיות 20.7° דרום 22.2° מערב.

צפונית - צפונית מזרחית למכתש מצוי מכתש לוביניצקי, ודרומית מערבית לו מצוי מכתש קניג.

קוטרו של המכתש 61 ק"מ ועומקו 3.5 ק"מ.

במרכז המכתש מספר פסגות שגובהן למעלה מקילומטר.

המכתש קרוי על שם האסטרונום הצרפתי איסמאל בוליאלדוס.

מדרום למכתש מצויים שני מכתשים גדולים הקרויים בוליאלדוס A ובוליאלדוס B.

==מכתשי לווין==
המכתשים הסובבים את מכתש בוליאלדוס נקראים על שמו, ומסומנים באותיות:

{| class="wikitable"
!width="25%" style="background:#eeeeee;" |בוליאלדוס
!width="25%" style="background:#eeeeee;" |קו רוחב
!width="25%" style="background:#eeeeee;" |קו אורך
!width="25%" style="background:#eeeeee;" |קוטר (בק"מ)
|-
|align="center"|A
|align="center"|22.1° דרום
|align="center"|21.5° מערב
|align="center"|26 
|-
|align="center"|B
|align="center"|23.4° דרום
|align="center"|21.9° מערב
|align="center"|21 
|-
|align="center"|E
|align="center"|21.7° דרום
|align="center"|23.9° מערב
|align="center"|4 
|-
|align="center"|F
|align="center"|22.5° דרום
|align="center"|24.8° מערב
|align="center"|6 
|-
|align="center"|G
|align="center"|23.2° דרום
|align="center"|23.6° מערב
|align="center"|4 
|-
|align="center"|H
|align="center"|22.7° דרום
|align="center"|19.3° מערב
|align="center"|5 
|-
|align="center"|K
|align="center"|21.8° דרום
|align="center"|25.6° מערב
|align="center"|12 
|-
|align="center"|L
|align="center"|20.2° דרום
|align="center"|24.4° מערב
|align="center"|4 
|-
|align="center"|R
|align="center"|20.1° דרום
|align="center"|19.8° מערב 
|align="center"|17 
|-
|align="center"|Y
|align="center"|18.5° דרום
|align="center"|19.1° מערב
|align="center"|4 
|}

==קישורים חיצוניים==

* [http://planetarynames.wr.usgs.gov/Feature/917 נתוני מכתשי בוליאלדוס באתר USGS]
קטגוריה:מכתשי פגיעה על הירח
מברטה השמנה עד רוזה האדומה

"מברטה השמנה עד רוזה האדומה" (בגרמנית: Von der Dicken Berta zur Roten Rosa) היא סדרת פסלים מאת האמן הישראלי יגאל תומרקין. הפסלים מציגים דימוי של קרונית הנעה על פסים ועליה מותקן פגז המסמל את "ברטה השמנה" - כינויו של תותח גרמני וגם שם אמו של תומרקין - המכוון אל דמותה של רוזה לוקסמבורג.

ראשיתה של הסדרה במחצית שנות השמונים של המאה ה-20. בשנת 1985 יצר תומרקין מיצב המשלב קרונית מסע, הנעה על פסי רכבת, המחוברת בכבל אל דמות מטרה אנונימית שבמרכזה עיגול דמוי מטרה. בנקודת החיבור קשר תומרקין סרטי בד בצבעים שונים, אלמנט האופייני לעבודותיו הסביבתיות במהלך תקופה זו. 

בגרסאות מאוחרות יותר המיר תומרקין את הדמות השלמה בצדודית אישה בדמותה של רוזה לוקסמבורג ואת המבנה המפוזר בקומפוזיציה פשוטה יותר של הקרונית ופסי הרכבת, המאוחדים בצבע יסוד אדום. מבנה זה אופייני לסגנונו של תומרקין במהלך שנות השמונים והתשעים. תומרקין הגדיר את הדימוי כ"מסמל את הקשת של האידיאלים הפוליטיים בעידן המכונה הראשון".

גרסאות של פסל נמצאות במקומות שונים כגון בברלין, גרמניה (1991), באוסף המוזיאון הפתח תפן (1988) ובגן הפסלים של תומרקין שהוקם בשנת 1994 בכוכב הירדן.
==קישורים חיצוניים==

*[https://web.archive.org/web/20120712105125/http://www.iparks.co.il/museum/sitePage.aspx?pageID=922&Place=1 מִבֶּרְטָה (השמנה) עד רוזה (לוקסמבורג האדומה)] באתר המוזיאון הפתוח, תפן
==הערות שוליים==

קטגוריה:יגאל תומרקין: פסלים
קטגוריה:פסלים (יצירות)
קטגוריה:פיסול ישראלי
איסמאל בוליאלדוס

איסמאל בוליאלדוס (בלטינית: Ismaël Bullialdus; בצרפתית: Ismaël Boulliau; 28 בספטמבר 1605 - 25 בנובמבר 1694) היה אסטרונום צרפתי.

==קורות חיים==
איסמאל בוליו נולד בלודון שבצרפת, והיה בנם של איסמאל בוליו (Ismaël Boulliau) וסוזנה מוטה (Susanna Motet). בוליו היה בכור הבנים שלא נפטר בצעירותו (ילדיהם הקודמים של הזוג נפטרו בצעירותם ולא הגיעו לבגרות). המשפחה הייתה קלוויניסטית אולם בהיותו בן 21 המיר בוליו את דתו לנצרות קתולית, ובהגיעו לגיל 26 הוסמך ככומר נוצרי קתולי.

בשנת 1632 עבור בוליו לפריז והחל לעבוד כספרן בספרייה המלכותית (Bibliothèque du Roi). במסגרת עבודתו בספרייה נסע לאיטליה, הולנד וגרמניה פעמים רבות במטרה לרכוש ספרים עבור הספרייה. בשנת 1657 מונה לתפקיד מזכיר שגריר צרפת בהולנד, ולאחר מכן שב להיות ספרן. בזקנתו התגורר במנזר סן ויקטור שבפריז, בו נפטר.

בוליו היה אחד החברים הראשונים בחברה המלכותית בלונדון, אליה נבחר ב-4 באפריל 1667.

בוליו היה חברם של פייר גסנדי, כריסטיאן הויגנס, מרן מרסן ובלז פסקל, ותמך בעמדותיהם של גלילאו גלילי וניקולאוס קופרניקוס. בוליו פרסם מספר ספרים אסטרונומיים, הידוע בהם הוא ה"אסטרונומיקה פילולאיקה" (Astronomia philolaica) שיצא לאור בשנת 1645 ובו תמך בתאוריה של יוהאנס קפלר כי כוכבי הלכת נעים במסלולים אליפטיים סביב השמש, אולם התנגד לתאוריה הפיזיקלית של קפלר בדבר הכוחות הפועלים על כוכבי הלכת בתנועתם סביב השמש.

סר אייזק ניוטון, בספרו "עקרונות מתמטיים של פילוסופיית הטבע", ציין כי חישוביו של בוליו בדבר גודל מסלולי כוכבי הלכת הוא המדויק ביותר (לצד החישוב המצוי בספריו של יוהאנס קפלר.

==כתביו==
Opus novum ad arithmeticam infinitorum libris sex comprehensum, 1682
*De natura lucis (1638)
*Philolaus (1639)
*Expositio rerum mathematicarum ad legendum Platonem utilium (1644)
*Astronomia philolaica (1645)
*De lineis spiralibus (1657)
*Opus novum ad arithmeticam infinitorum (1682)
*Ad astronomos monita duo (1667)

==הנצחה==
על שמו של בוליו נקרא מכתש בוליאלדוס שעל פני הירח.

==קישורים חיצוניים==

* [https://web.archive.org/web/20040202225211/http://www-gap.dcs.st-and.ac.uk/~history/Mathematicians/Boulliau.html קורות חייו]

קטגוריה:אסטרונומים צרפתים
קטגוריה:כמרים צרפתים
קטגוריה:מתמטיקאים צרפתים
קטגוריה:ילידי 1605
קטגוריה:נפטרים ב-1694
לוביניצקי (מכתש)

לוביניצקי הוא מכתש פגיעה הממוקם בצד הקרוב של הירח, בקצה הצפון מערבי של ים העננים. המכתש ממוקם בקרבת מכתש בוליאלדוס הגדול ממנו. המכתש ממוקם בקואורדינטות סלנוגרפיות 17.8° דרום 23.8° מערב.

קוטרו של המכתש 44 ק"מ ועומקו 800 מטרים.

המכתש נקרא על שם האסטרונום וההיסטוריון הפולני סטניסלו לוביניצקי.

רצפת המכתש מכוסה זרמי בזלת, אשר ככל הנראה חדרו למכתש מן הימה הסמוכה, באמצעות פרצה בקיר המכתש הדרומי.

צפונית למכתש לוביניצקי ממוקם מכתש דארני.

==מכתשי לווין==
המכתשים הקטנים הממוקמים סביב מכתש לוביניצקי נקראים בשמו ומסומנים באותיות:

{| class="wikitable"
!width="25%" style="background:#eeeeee;" |לוביניצקי
!width="25%" style="background:#eeeeee;" |קו רוחב
!width="25%" style="background:#eeeeee;" |קו אורך
!width="25%" style="background:#eeeeee;" |קוטר (בק"מ)
|-
|align="center"|A
|align="center"|16.4° דרום
|align="center"|25.6° מערב
|align="center"|30 
|-
|align="center"|D
|align="center"|16.5° דרום
|align="center"|23.4° מערב
|align="center"|8 
|-
|align="center"|E
|align="center"|16.6° דרום
|align="center"|27.3° מערב
|align="center"|37 
|-
|align="center"|F
|align="center"|18.3° דרום
|align="center"|21.8° מערב
|align="center"|8 
|-
|align="center"|G
|align="center"|15.3° דרום
|align="center"|20.2° מערב
|align="center"|4 
|-
|align="center"|H
|align="center"|17.0° דרום
|align="center"|21.2° מערב
|align="center"|4 
|}

==קישורים חיצוניים==

* [http://planetarynames.wr.usgs.gov/Feature/3499 נתוני מכתשי לוביניצקי באתר USGS]
קטגוריה:מכתשי פגיעה על הירח
בית החולים המשפחה הקדושה

בית החולים המשפחה הקדושה (באיטלקית: Ospedale Sacra Famiglia; בערבית: مستشفى العائلة المقدسة) או בית החולים האיטלקי, הוא בית חולים השוכן בשכונת נמסאווי בצפון-מזרחה של נצרת.

==היסטוריה==
בית החולים נוסד ב-1882 על ידי הפלג האוסטרי של מסדר האחים ההוספיטלרים של יוחנן הקדוש של האל, מסדר קתולי בינלאומי, המפעיל כיום כ-250 בתי חולים ב-52 מדינות. בשל כך זכתה שכונת נמסאווי שבה שוכן בית החולים בשמה ("נמסה" היא אוסטריה בערבית). 

בתחילה פעלה במקום מרפאה, וב-1884 נחנכה מחלקת אשפוז שבה ארבע מיטות, והוקמו במקום מנזר וכנסייה. ב-1893 נסגר בית-החולים בשל מחסור במשאבים ועקב מחלת הנזירים, אך הוא שב ונפתח מחדש, וב-1899 כבר היו בו שלושים מיטות אשפוז. עם פרוץ מלחמת העולם הראשונה שימש המקום כבית חולים צבאי גרמני, וכחמישים חיילים גרמנים שנפטרו בו נקברו בקרבתו, דבר שהיווה את תחילתו של בית הקברות לחיילים הגרמנים בנצרת הנמצא בחצר בית החולים. המקום שב לתפקד כמוסד אזרחי ב-1918, אך ללא מחלקת אשפוז. עם פרוץ מלחמת העולם השנייה נעצרו הנזירים האוסטרים בידי שלטונות המנדט הבריטי, ובית החולים נתפס על ידי כוחות צבא. 

הנזירים שבו אל בית החולים רק ב-1952 ושיקמו את המבנה, וב-1963 היו בו חמישים מיטות אשפוז. בשנות ה-70 של המאה ה-20 נבנו במקום מבנים חדשים ונחנך חדר מיון חדש, והמבנים הישנים נהרסו. בשנת 2000 הסתיים פרויקט הרחבה נוסף, ובבית החולים ישנן כיום 120 מיטות אשפוז. המנזר נמצא כיום ברשות נזירות איטלקיות המשרתות בבית החולים, לצד הנזירים.

== גלריה ==
<gallery widths="190px" heights="190px">
Sacra fam 0310.jpg|פסל המדונה והילד בבית החולים
Sacra fam 0311.jpg|מראה העיר נצרת מבית החולים
Sacra fam 0319a.jpg|דגלים ועליהם לוגו בית החולים
Sacra fam 0309.jpg|חדר המיון
</gallery>

==ראו גם==
* בית הקברות לחיילים הגרמנים בנצרת

==קישורים חיצוניים==

* 

* [http://www.nazarethinfo.org/show_item.asp?levelId=63235&itemId=141&template=5 בית החולים באתר התיירות של העיר נצרת]
* [http://www.terrasanctablog.org/2012/12/11/lospedale-della-sacra-famiglia-a-nazaret/ אודות בית החולים באתר משמורת ארץ הקודש]

==הערות שוליים==

קטגוריה:ארץ ישראל: בתי חולים
המשפחה הקדושה
קטגוריה:ארץ ישראל: נצרות
דארני (מכתש)

מכתש דארני הוא מכתש פגיעה על פני הירח. המכתש ממוקם בצד הקרוב של הירח בין ים העננים לאוקיינוס הסערות. המכתש ממוקם בקואורדינטות סלנוגרפיות 14.5° דרום 23.5° מערב.

דרומית למכתש מצוי מכתש לוביניצקי.

קוטרו של המכתש 15 ק"מ ועומקו 2.6 ק"מ.

המכתש נקרא על שם מוריס דארני, אסטרונום צרפתי (1882–1958).

==מכתשי לווין==
המכתשים הסובבים את מכתש דארני נקראים על שמו, ומסומנים באותיות:

{| class="wikitable"
!width="25%" style="background:#eeeeee;" |דארני
!width="25%" style="background:#eeeeee;" |קו רוחב
!width="25%" style="background:#eeeeee;" |קו אורך
!width="25%" style="background:#eeeeee;" |קוטר (בק"מ)
|-
|align="center"|B
|align="center"|14.8° דרום
|align="center"|26.4° מערב
|align="center"|4 
|-
|align="center"|C
|align="center"|14.1° דרום
|align="center"|26.0° מערב
|align="center"|13 
|-
|align="center"|D
|align="center"|14.5° דרום
|align="center"|27.0° מערב
|align="center"|6 
|-
|align="center"|E
|align="center"|12.4° דרום
|align="center"|25.4° מערב
|align="center"|4 
|-
|align="center"|F
|align="center"|13.3° דרום
|align="center"|26.4° מערב
|align="center"|4 
|-
|align="center"|J
|align="center"|14.3° דרום
|align="center"|21.4° מערב
|align="center"|7 
|}

==קישורים חיצוניים==

* [http://planetarynames.wr.usgs.gov/Feature/1415 נתוני מכתשי דארני באתר USGS]

קטגוריה:מכתשי פגיעה על הירח
פיטאטוס (מכתש)

פיטאטוס הוא מכתש פגיעה הממוקם בצד הקרוב של הירח, בקצהו הדרומי של ים העננים. המכתש ממוקם בקואורדינטות סלנוגרפיות 29.8° דרום 13.5° מערב.

מצפון מערב למכתש מצוי מכתש הסודיוס המחובר אל מכתש פיטאטיוס. מדרום למכתש פיטאטיוס מצויים המכתשים וורצלבאוור וגאריוס.

קוטרו של המכתש 97 ק"מ ועומקו 900 מטרים. בתוך המכתש (בכיוון צפון מערב ממרכזו) גבעה בגובה 500 מטרים.

המכתש קרוי על שם האסטרונום פייטרו פיטאטי 

==מכתשי לווין==
המכתשים הסובבים את מכתש פיטאטוס נקראים על שמו, ומסומנים באותיות:

{| class="wikitable"
!width="25%" style="background:#eeeeee;" |פיטאטוס
!width="25%" style="background:#eeeeee;" |קו רוחב
!width="25%" style="background:#eeeeee;" |קו אורך
!width="25%" style="background:#eeeeee;" |קוטר (בק"מ)
|-
|align="center"|A
|align="center"|31.4° דרום
|align="center"|13.2° מערב
|align="center"|7 
|-
|align="center"|B
|align="center"|32.3° דרום
|align="center"|10.4° מערב
|align="center"|16 
|-
|align="center"|C
|align="center"|28.4° דרום
|align="center"|12.4° מערב
|align="center"|12 
|-
|align="center"|D
|align="center"|30.9° דרום
|align="center"|12.0° מערב
|align="center"|10 
|-
|align="center"|E
|align="center"|28.9° דרום
|align="center"|10.1° מערב
|align="center"|6 
|-
|align="center"|G
|align="center"|29.8° דרום
|align="center"|11.4° מערב
|align="center"|18 
|-
|align="center"|H
|align="center"|30.5° דרום
|align="center"|15.7° מערב
|align="center"|15 
|-
|align="center"|J
|align="center"|26.5° דרום
|align="center"|13.5° מערב
|align="center"|5 
|-
|align="center"|K
|align="center"|30.4° דרום
|align="center"|8.9° מערב
|align="center"|6 
|-
|align="center"|L
|align="center"|29.1° דרום
|align="center"|8.6° מערב
|align="center"|5 
|-
|align="center"|M
|align="center"|32.1° דרום
|align="center"|11.0° מערב
|align="center"|14 
|-
|align="center"|N
|align="center"|31.2° דרום
|align="center"|10.9° מערב
|align="center"|21 
|-
|align="center"|P
|align="center"|31.0° דרום
|align="center"|10.9° מערב
|align="center"|16 
|-
|align="center"|Q
|align="center"|30.5° דרום
|align="center"|10.8° מערב
|align="center"|12 
|-
|align="center"|R
|align="center"|31.1° דרום
|align="center"|14.6° מערב
|align="center"|7 
|-
|align="center"|S
|align="center"|27.3° דרום
|align="center"|14.0° מערב
|align="center"|12 
|-
|align="center"|T
|align="center"|29.4° דרום
|align="center"|11.2° מערב
|align="center"|5 
|-
|align="center"|V
|align="center"|28.9° דרום
|align="center"|11.7° מערב
|align="center"|5 
|-
|align="center"|W
|align="center"|27.9° דרום
|align="center"|11.2° מערב
|align="center"|13 
|-
|align="center"|X
|align="center"|28.4° דרום
|align="center"|11.6° מערב
|align="center"|19 
|-
|align="center"|Z
|align="center"|28.3° דרום
|align="center"|10.3° מערב
|align="center"|25 
|}

==קישורים חיצוניים==

* [http://planetarynames.wr.usgs.gov/Feature/4740 נתוני מכתשי פיטאטוס באתר USGS]

קטגוריה:מכתשי פגיעה על הירח
ים האיים

ים האיים (בלטינית: Mare Insularum - "מארה אינסולארום") הוא ים ירחי הממוקם באגן האיים, דרומית לים הממטרים בצד הקרוב של הירח, בקואורדינטות סלנוגרפיות 7.5° צפון 30.9° מערב.

קוטרו של ים האיים 512 ק"מ.

בדומה ליתר ימות הירח, אין מדובר בים אלא בעמק המכוסה בזלת.

העמק בו מצוי ים האיים נוצר בעידן האימבריאני התחתון, וכוסה בזלת בעידן האימבריאני העליון.

הים גובל במכתש קופרניקוס ממזרח ובמכתש קפלר ממערב.

ים האיים גובל באוקיינוס הסערות בדרום מערב, ובמפרץ המפעפע מצפון מזרח.

==קישורים חיצוניים==

* [http://planetarynames.wr.usgs.gov/Feature/3680?__fsk=-447157139 נתוני ים האיים באתר USGS]

איים
ים מוסקבה

ים מוסקבה
ים מוסקבה או הים המוסקובי (בלטינית: Mare Moscoviense - "מארה מוסקוביאנסה") הוא ים ירחי המצוי באגן מוסקבה בצד הרחוק של הירח. הים הוא אחד הימות הירחיות הבודדות המצויות בצד הרחוק. הים ממוקם בקואורדינטות סלנוגרפיות 27.3° צפון 147.9° מזרח. קוטרו של ים מוסקבה - 275 ק"מ.

בדומה ליתר ימות הירח, אין מדובר בים אלא בעמק המכוסה בזלת.

העמק בו מצוי ים מוסקבה נוצר בעידן הנקטריאני והלבה שיצרה את הבזלת כיסתה את העמק בתקופה האימבריאנית העליונה.

מדרום מזרח לימה מצוי מכתש קומארוב ומצפון לימה מצוי מכתש טיטוב.

שמו של ים מוסקבה ניתן לו לאחר צילומו על ידי לונה 3 (בתחילה נקרא Mare Moscovrae- "מארה מוסקובראה" ולאחר מכן שונה השם ל -Mare Moscoviense), והוא קרוי על שם נסיכות מוסקבה.

==קישורים חיצוניים==

* [http://planetarynames.wr.usgs.gov/Feature/3682?__fsk=-2062185261 נתוני ים מוסקבה באתר USGS]

מוסקבה
תותח מרדף

חרטומה של "סוליי-רואיאל", מבט מלפנים; שני הפתחים העליונים הם אשנבי תותחי המרדף הקדמיים שהוצבו בצור החרטום. דגם בקנה מידה במוזיאון הימי הלאומי בצרפת.
"ווטראן" הצרפתית, הנרדפת על ידי שייטת בריטית, מוצאת מקלט בנמל קונקרנו. ענן העשן בירכתיה מעיד כי היא יורה בתותח המרדף האחורי שלה. ציור שמן על קנבס מאת מישל בוקה (1822-1894).
תותח מרדף (באנגלית: chase gun או chaser) הוא תותח ימי שהוצב בחרטומה או בירכתיה של אוניית מפרשים מלחמתית ושימש לירי היישר לפנים על כלי שיט נרדף או לירי היישר לאחור על כלי שיט רודף. הירי נעשה בדרך כלל אל עבר החיבל של כלי השיט (התרנים, המפרשים והחבלים) על מנת להאט את מהירותו ולחבל בכושר התמרון שלו. בהתאם למיקומם באונייה הבחינו בין תותח מרדף קדמי (bow chaser) ותותח מרדף אחורי (stern chaser).

תותחי מרדף קדמיים יכלו להיות תותחים רגילים, שהועלו מסיפון התותחים והוצבו כשקניהם מזדקרים החוצה דרך אשנבי-תותחים מיוחדים לדבר או משני צדי מוט החרטום, או תותחים ייעודיים, ארוכי-קנה וקלים יחסית, שהוצבו בחרטום. תותחי מרדף אחוריים יכלו גם הם להיות תותחים מאולתרים או תותחים ייעודיים, שניצבו דרך קבע, מכוסים, בקבינות הקצינים בירכתיים והיוו חלק מן הריהוט והציוד בתא.

מרדפים בתקופת אוניות המפרשים יכלו להימשך שעות ולפעמים ימים, כשכל צוות מכוונן בעדינות את מפרשי האונייה כדי לנצל לתועלתו את השינוי הקל ביותר בעוצמת הרוח וכיוונה. כדור תותח אחד שכוון היטב יכול היה לפגוע בחבל חשוב או לקרוע מפרש אם נשבה רוח חזקה. בשעת מרדף או התחמקות מאונייה רודפת הפקידו בדרך כלל את הירי בידיהם של טובי הקלעים מבין תותחני האונייה.

==קישורים חיצוניים==

קטגוריה:תותחים ימיים
הכצעקתה (יוזמה חברתית)

הכצעקתה (באנגלית: Hollaback) היא יוזמה חברתית עולמית, שמטרתה להעלות את המודעות ולעצור במידת האפשר הטרדות רחוב, שהם על רקע מיני ומגדרי. פעילות זו מתבטאת בעיקר באמצעות העלאת סיפורים אישיים ותמונות לאתר התנועה. אתר "הכצעקתה" הישראלי הוקם ב-2010 כשלוחה של תנועת Hollaback העולמית. נכון ל-2013, התנועה פעילה ב-62 ערים, ב-25 מדינות וב-12 שפות.

== הקמת התנועה ==
את התנועה העולמית הקימה קבוצה של שבעה תושבי העיר ניו-יורק, ארבע נשים ושלושה גברים, ב-2005. הקבוצה קיבלה השראה להקמת התנועה לאחר פרסום מקרה של הטרדה מינית. הם החליטו לנסות ליישם מודל של העלאת תמונות ומקרים לבלוג. ב-2010, מועצת העיר ניו יורק קיימה את הדיון הראשון מסוגו לגבי הטרדה מינית ברחוב ונקבעו צעדים עתידיים ליישום על מנת לצמצם את התופעה.

לדברי אחת ממייסדות השלוחה בישראל, היא הקימה את השלוחה הישראלית לאחר שקבוצת נערים הפילה אותה ברחוב. מדיניות האתר בישראל שונה במעט ממדיניות אתרי Hollaback בעולם, מאחר שבאתר הישראלי לא מפרסמים תמונות וסרטוני וידאו. הסיבה לכך היא רצון להימנע ממסעי נקמה פרטיים והחשש מתביעה משפטית שעלולה לגרום להורדת האתר.

== ראו גם ==
* הטרדה מינית

== קישורים חיצוניים ==
* 
* [http://israel.ihollaback.org/ אתר הכצעקתה בישראל]
* [http://www.ihollaback.org/about/ אתר Hollaback העולמי (באנגלית)]

== הערות שוליים ==

קטגוריה:ארגוני נשים בישראל
קטגוריה:פמיניזם בישראל
קטגוריה:תנועות חברתיות ישראליות
קטגוריה:מחאות פמיניסטיות
קטגוריה:נשים בתקשורת
משה פלמן

משה פלמן (אריאלי) (30 באפריל 1907, ט"ז באייר תרס"ז – 11 במאי 1945, כ"ח באייר תש"ה) היה ממייסדי הנוער העובד וממייסדי קיבוץ נען.

==תולדות חייו==
נולד בנווה שלום לחייקל ואסתר פלמן, ממייסדי תל אביב.
למד בבית ספר לבנים בתל אביב ולאחר סיום לימודיו יצא לעבוד. ייסד יחד עם חבריו, ביניהם דוד זהבי וישראל גלילי, את ה"נוער העובד" כיוון שהגיעו למסקנה שהם חייבים להתארגן על מנת לשמור על זכויות הוגנות לבני הנוער העובדים. בחצר ביתו בתל אביב התקיימו מפגשי חברי התנועה. יחדיו הקימו גרעין הכשרה שהתמקם ברחובות והיווה בסיס לגרעין ההתיישבות בקיבוץ נען. שימש בתפקידים ציבוריים שונים בקיבוץ.

נשא לאשה את שרה לבית כהן ולהם שני בנים - שאול ומשה (נקרא על שם אביו).

נפטר בשנת 1945 והוא בן 38 בלבד.

==לקריאה נוספת==
* קבוצת הנוער העובד נען, משה פלמן – ראשון לנוער העובד ולבוני נען, דפוס הקיבוץ המאוחד, עין חרוד, תש"ו 1946.

קטגוריה:בוגרי בית הספר אחד העם (תל אביב)
קטגוריה:נען: אישים
קטגוריה:אנשי היישוב ילידי הארץ
קטגוריה:מייסדי קיבוצים
קטגוריה:בוגרי הנוער העובד והלומד
קטגוריה:אישים הקבורים בנען
קטגוריה:ארץ-ישראלים שנולדו ב-1907
קטגוריה:ארץ-ישראלים שנפטרו ב-1945
אוניברסיטת בואנוס איירס

דיכוי המחאה באוניברסיטה. 29 ביולי 1966
בית הספר למשפטים של האוניברסיטה
אוניברסיטת בואנוס איירס (בספרדית: Universidad de Buenos Aires, או UBA) היא אוניברסיטה ציבורית בבואנוס איירס והגדולה ביותר בארגנטינה. לומדים בה למעלה מ-300,000 תלמידים והיא האוניברסיטה הגדולה ביותר באמריקה הלטינית. יש בה 13 פקולטות, 6 בתי חולים, 10 מוזיאונים. היא נחשבת לאוניברסיטה המובילה בארגנטינה, והיא מדורגת בין 200 האוניברסיטאות הגדולות בעולם.

==היסטוריה==
האוניברסיטה נוסדה בשנת 1821 על ידי הנהלת מחוז בואנוס איירס.

בשנת 1939 מריה תרזה פרארי מונתה לדרגת פרופסור ונהפכה לאישה הראשונה שהגיע לדרגה זו באוניברסיטה באמריקה הלטינית.

ביולי 1966 פרץ באוניברסיטה מרד כנגד המשטר הצבאי בראשותו של חואן קרלוס אונגאנייה, שחודש קודם לכן החליט להכניס שוטרים לקמפוסים ובכך לבטל את העצמאות הלימודית שהונהגה באוניברסיטאות במדינה. מאות סטודנטים, בוגרי האוניברסיטה ומרצים הפגינו נגד הממשלה והשביתו את פעילות האוניברסיטה. ב-29 ביולי פשטה המשטרה על האוניברסיטה בכוחות גדולים במטרה לדכא את המוחים. מפגינים רבים, ובהם אנשי סגל בכירים, הוכו מכות קשות, רבים אחרים נעצרו, וספריות ומעבדות של האוניברסיטה נהרסו. האירוע התפרסם ברחבי העולם וזכה לכינוי "ליל המקלות הארוכים". בחודשים שלאחר מכן עזבו מאות מרצים, בהם אקדמאים בכירים בעלי שם עולמי, את האוניברסיטה והיגרו למדינות אחרות. מכונים ופקולטות שלמות פורקו וכתוצאה מכך צומצמה פעילות האוניברסיטה במספר תחומים .

==פקולטות ובתי הספר של האוניברסיטה==

==בוגרים מפורסמים==
*חואן מרטין מלדסנה, מבכירי הפיזיקאים התאורטיים.
*פרנציסקוס, האפיפיור ה-266.
*ארנסטו צ'ה גווארה, מהפכן קומוניסטי ארגנטינאי.
*סזר מילשטיין, ביוכמאי יהודי, זוכה פרס נובל לפיזיולוגיה או לרפואה לשנת 1984.
*קרלוס לאמאס, עורך דין, זוכה פרס נובל לשלום לשנת 1936.
*ברנרדו אלברטו הוסיי, זוכה פרס נובל לפיזיולוגיה או לרפואה לשנת 1947.
*לואיס פדריקו ללויר, זוכה פרס נובל לכימיה לשנת 1970.
*אדולפו פרס אסקיבל, זוכה פרס נובל לשלום לשנת 1980.

=====פוליטיקאים ארגנטינאים בוגרי האוניברסיטה=====
*קרלוס פלגריני, נשיא ארגנטינה בין השנים 1890–1892.
*לואיס סאנס פניה, נשיא ארגנטינה בין השנים 1892–1895.
*מנואל קינטנה, נשיא ארגנטינה בין השנים 1904–1906.
*רוקה סאנס פניה, נשיא ארגנטינה בין השנים 1910–1914.
*ויקטורינו דה לה פלאסה, נשיא ארגנטינה בין השנים 1914-1914.
*מרסלו טורקואטו דה אלבאר, נשיא ארגנטינה בין השנים 1922–1928.
*איפוליטו איריגוז'ן, נשיא ארגנטינה בין השנים 1928–1930.
*אגוסטין פדרו חוסטו, נשיא ארגנטינה בין השנים 1932–1938.
*רוברטו מריה אורטיס, נשיא ארגנטינה בין השנים 1938–1942.
*רמון קסטיז'ו, נשיא ארגנטינה בין השנים 1942–1943.
*ארתורו פרונדיסי, נשיא ארגנטינה בין השנים 1958–1962.
*ארתורו איליה, נשיא ארגנטינה בין השנים 1963–1966.
*ראול אלפונסין, נשיא ארגנטינה בין השנים 1989 1983.
*אדולפו רודריגס סאה, נשיא ארגנטינה בשנת 2001.
*אדוארדו דואלדה, נשיא ארגנטינה בין השנים 2002–2003.
*חוסה לואיס מורטורה, שר החוץ של ארגנטינה בין השנים 1914–1916.
*לואיס מורנו אוקמפו, עורך דין ותובע בבית הדין הפלילי הבינלאומי.

==קישורים חיצוניים==

* 

<gallery>
File:Fachada Facultad de Ciencias Económicas UBA (2).jpg
File:Palace Hotel (Facultad de Filosofía y Letras, desde Alem).jpg
File:Ffyb - uba.jpg
File:Plaza Houssay Av Córdoba Facultad Medicina.jpg
File:Facultad de Ingenieria (UBA).jpg
</gallery>

*
קטגוריה:ערכים שבהם תבנית בריטניקה אינה מתאימה
ב
פוטורו

בנימין זאב הרצל על ספינה בדרך לארץ ישראל, 1898

פוטורו (בספרדית: עתיד) היא ספינת החכמים מספרו האוטופי של בנימין זאב הרצל, "אלטנוילנד", ומופיעה בפרק ה' של חלקו הרביעי. לספינת החכמים, ספינת פאר איטלקית, הוזמנו היוצרים, ההוגים, הממציאים ואנשי התרבות הבולטים בעולם למסע תענוגות מחופיו האירופאיים של הים התיכון, ועד לארץ ישראל, בה שוטטו זמן מה. 

שנת מסעה של ה"פוטורו" אינה מצוינת במפורש, אולם על-פי המסופר ברומן ניתן לתארכה לסביבות 1920.

== תכליתה של ספינת החכמים ==
למסע מספר מטרות מוצהרות ברומן:
# להוות סמל למהפכה הציונית: עצם הופעתה במימי הים התיכון צריך היה לסמל את בואה של תקופה חדשה
# חשיפתם של אנשי הרוח לרעיון הציוני ולמימושו הראשוני, לצורך פרסומו בעולם ולצורכי יחסי-ציבור. 
# בית-יוצר להגות מקורית, מתוך כינוסם הייחודי של אנשי המעלה.
# מתן השראה למפעל הציוני: כי דימיתי בנפשי שמעל סיפונה של "פוטורו" דיברה רוח האנושות באוזני העם היהודי...
#ביטוי לאופיו האוניברסלי והקוסמופוליטי של העם היהודי. 

החוויות וההגות הודפסו על סיפון האניה בעיתון יומי, וזכו להד עצום בעולם. המסע שזכה להצלחה עצומה, היה עתיד לחזור על עצמו כל 25 שנים.

== סמליותה של "פוטורו" ==
ספינת החכמים מסמלת את האוריינטציה האוניברסלית של החברה היהודית החדשה בארץ ישראל, על-פי חזונו של המחבר. מיטיב לתאר זאת אחד הסופרים שנותר על הספינה ולא ירד ממנה כלל:
"האניה הזאת היא ציון!"
כמובן ששמה הסמלי, שמשמעותו בספרדית "עתיד", מייעד לה תפקיד של אידיאה ציונית, המביטה בעיקר אל העתיד, ופחות אל העבר.

== הופעת ה"פוטורו" בספרות העברית ==
ברומן "נוילנד", מאת אשכול נבו, מופיעה הספינה ההרצליאנית "פוטורו" מספר פעמים, הן בגלגולה במציאות הבדויה של הרומן והן כסמל. 
הספינה מופיעה לראשונה כספינת מעפילים האחרונה טרם פרוץ מלחמת העולם השנייה. לדברי אשכול נבו ההשראה לתיאור היה קורותיה של ספינת המעפילים "טייגר היל". בניגוד לאוריינטציה האוניברסלית ב"אלטנוילנד", מופיע כאן שמה של הספינה דווקא בתיאור ויתור העולים על דרכוניהם הזרים, על-מנת שלא ייתפסו ויוגלו שוב לארצות מוצאם. מאוחר יותר, יוצא לאור עיתון על הספינה, ממש כב"אלטנוילנד", ומודפסים בו קטעים קצרים מתוך "אלטנוילנד". הראשון שבהם הוא כמובן סיפורה של ספינת החכמים "פוטורו". הניגוד בין שיט התענוגות של ההוגים המובחרים, ובין המסע הקשה בתנאים לא-תנאים של הפליטים היהודיים, מסייע לניגוד המובנה ברומן בין החזון הציוני ומימושו בפועל. 
ספינת החכמים מופיעה ב"נוילנד" גם כמשל. אחת הדמויות, מני, מייסדת בארגנטינה כפר יהודי ברוח חזונו של הרצל. הכפר מהווה דוגמה לאופן בו ישראל הייתה אמורה להתממש. אחד הדימויים בהם בוחר מני להסברת הפרויקט הוא זה:
"... אתה יכול לחשוב עלינו גם כעל 'פוטורו', ספינת החכמים החזונית של הרצל..."
השימוש שעושה נבו בסמל, חותר תחת הסמל המקורי, כיוון ש"פוטורו" של "נוילנד" עושה את הדרך ההפוכה מספינת החכמים (ואף מספינת המעפילים שב"נוילנד") - במקום מן הגולה לארץ ישראל, ממנה החוצה.

== כלי שיט נוספים בעלי משמעות סמלית ==
"הפוטורו" של הרצל מצטרפת לשלל כלי שיט - בדויים והיסטוריים שהפכו לסמלים מיתיים, אוניברסליים, לאומיים ופוליטיים:
* תיבת נח
* ארגו
* מייפלאואר
* באונטי
* לה אמיסטאד
* פוטיומקין
* טיטאניק
* אקסודוס
* סטרומה
* אלטלנה
*מאווי מרמרה

== קישורים חיצוניים ==
* [http://benyehuda.org/herzl/tel_aviv.html "תל אביב" ("אלטנוילנד") בתרגומו של נחום סוקולוב], באתר (פרויקט בן-יהודה).

== הערות שוליים ==

קטגוריה:חיבורים ציוניים
ויליאם מוליקן

ויליאם דנפורת' "ביל" מוליקן (באנגלית: William Danforth "Bill" Mulliken; 27 באוגוסט 1939 – 17 ביולי 2014) היה שחיין אמריקאי, אלוף אולימפי במשחה ל-200 מטר חזה.

== ביוגרפיה ==
מוליקן נולד באורבנה, שבאילינוי. התאמן בהדרכת ריימונד ריי. הוא בוגר אוניברסיטת מיאמי שבאוהיו משנת 1961.

במשחקים הפאן-אמריקאיים שנערכו בשיקגו שבאילינוי בשנת 1959 זכה מוליקן במדליית זהב במשחה ל-200 מטר חזה בתוצאה של 2:43.1 דקות.

===אלוף אולימפי===
באולימפיאדת רומא (1960) זכה מוליקן במדליית זהב במשחה ל-200 מטר חזה בתוצאה של 2:37.4 דקות, לפני יושיהיקו אוסקי מיפן (2:38.0 דקות) וויחר מנסונידס מהולנד (2:39.7 דקות). בשלב חצי הגמר הוא קבע תוצאה של 2:37.2 דקות. 

לאחר סיום קריירת השחייה שלו ולימודיו במיאמי, השלים לימודי משפטים באוניברסיטת הרווארד ולאחר מכן עבד מוליקן כעורך דין בשיקגו.

== תארים והישגים ==
* בשנת 1984 זכה מוליקן להכלל בהיכל התהילה הבינלאומי של השחייה.

==קישורים חיצוניים==

* [https://web.archive.org/web/20141024031935/http://www.muredhawks.com/ViewArticle.dbml?DB_OEM_ID=26100&ATCLID=209585525 Bill Mulliken Passes Away], אתר אוניברסיטת מיאמי, 18 ביולי 2014
* 

==הערות שוליים ==

קטגוריה:שחייני חזה
קטגוריה:שחיינים באולימפיאדת רומא (1960)
קטגוריה:אלופים אולימפיים אמריקאים: שחייה
קטגוריה:אמריקאים שנולדו ב-1939
קטגוריה:אמריקאים שנפטרו ב-2014
אהרן פפויפר

הרב אהרן פפויפר (ההגיה - פוֹיפֶר) (באנגלית: Aharon Pfeuffer; י"ח בטבת תש"ט, 1949 – י"א באייר תשנ"ג, 1993) היה מייסד ורב קהילת מהרש"א וראש ישיבת מהרש"א ביוהנסבורג, ולפני כן מראשי ישיבת עץ חיים בלונדון.

==תולדותיו==
נולד בבני ברק, בנם של יעקב פפויפר ויהודית לבית מאיר. למד בישיבה הקטנה קול תורה ולאחר מכן בישיבת הנגב בנתיבות, אצל דודו, אחי אמו, הרב יששכר מאיר. כעבור מספר שנים עבר ללמוד בישיבת חברון בירושלים, ומשם עבר לישיבת לייקווד בניו ג'רזי. בתחילת שנות השבעים נישא לרחל לבית פרומר. לאחר נישואיו התגורר במשך תקופה בבני ברק והתקרב לרב שמואל רוזובסקי, עמו למד בחברותא והחשיבו לרבו. לאחר מכן עבר לחדרה ונמנה עם צוות "ישיבת חדרה". במשך כמה חודשים שימש כר"מ ממלא מקום בישיבת בני עקיבא כפר הרא"ה. בתקופה זו הוסמך לרבנות על ידי ראש ישיבת חדרה, הרב צבי קושלבסקי.

כעבור תקופה עבר ללונדון ושימש כראש ישיבה בישיבת עץ חיים שבעיר, לצדו של ראש הישיבה הרב נתן אורדמן. במקביל עסק בקירוב רחוקים, בעיקר בקרב סטודנטים יהודים בלונדון. חלק מהם עברו בהשפעתו ללמוד אצלו בישיבת עץ חיים.

===מגוריו בדרום אפריקה===
בשנת תש"מ (1980) עבר ליוהנסבורג וייסד בה את קהילת מהרש"א ובמשך שלוש עשרה שנים שימש רבה ומנהיגה. כמו כן הקים את ישיבת מהרש"א ועמד בראשה. בהיותו ביוהנסבורג עסק רבות בקירוב רחוקים. כמו כן עמד בראש מערכת סיוע לחולים שבאו מישראל לקבל טיפול רפואי ביוהנסבורג וביתו שימש להם אכסניה.

בתקופת רבנותו ביוהנסבורג עמד בקשר הדוק עם רבנים ופוסקי הלכה בולטים בארץ ישראל וניהל עמם חליפת מכתבים ענפה בנושאי הלכה והשקפה. הרבה להתכתב עם תלמידיו בישראל ובאירופה והדריך אותם בתחומי הלכה והשקפה. כמו כן הרבה להעלות על הכתב רעיונות השקפתיים ותורניים, שפורסמו לאחר מותו.

חיבר סדרת ספרי הלכה על הלכות בשר וחלב, הגעלת כלים, מליחה וצלייה. כמו כן חיבר את סדרת ספרי "אור אהרן" על כמה ממסכתות הש"ס.

בתחילת שנות התשעים יזם את העתקת קהילתו לישראל ויישובה בקריה חדשה שנבנתה אז בבית שמש על ידי תלמידי הרב שמואל אוירבך. לשם כך ביקר מספר פעמים בישראל וקיבל את הסכמתו ותמיכתו של הרב אוירבך. לאחר שהחל ביישום תוכניתו וזמן קצר מאוד לפני מועד עלייתו ארצה, נהרג בתאונת דרכים ביוהנסבורג, והוא בן ארבעים וארבע.

היה נשוי לרחל בתו של הרב יהודה הלוי ממייסדי תלמוד תורה חוג חתם סופר בבני ברק. גיסו הוא ד"ר מנחם חיים ברייר. בנו, הרב יהודה פפויפר, משמש כרב בדרום אפריקה.
מתלמידיו: הרב ברוך פז, יו"ר מכון פסקים, לשעבר ראש כולל הדיינות בישיבת בית אל.

==ספריו==
*קצור שולחן ערוך על הלכות בשר בחלב
*קצור שולחן ערוך על הלכות הגעלת כלים
*קצור שולחן ערוך על הלכות דם צלייה ומליחה
*קצור שולחן ערוך על הלכות נדה
* אור אהרן – על מסכתות פסחים, סוכה מגילה

==לקריאה נוספת==
*דרך כוכב – פרקים במסכת חייו של רבי אהרן פפויפר

==קישורים חיצוניים==
* 

==הערות שוליים==

קטגוריה:רבנים דרום אפריקאים
קטגוריה:אנשי חינוך יהודים דרום אפריקאים
קטגוריה:פעילים ציונים בדרום אפריקה
קטגוריה:ראשי ישיבה בריטים
קטגוריה:אנשי חינוך יהודים בריטים
קטגוריה:בוגרי ישיבת חברון כנסת ישראל
קטגוריה:בוגרי ישיבת הנגב
קטגוריה:בוגרי ישיבת לייקווד
קטגוריה:בוגרי ישיבת קול תורה
קטגוריה:סופרים יהודים דרום אפריקאים
קטגוריה:מחברי ספרי הלכה
קטגוריה:פרשני התלמוד
קטגוריה:משפחת צבי בנימין אוירבך
קטגוריה:הרוגי תאונות דרכים בדרום אפריקה
קטגוריה:ישראלים שנולדו ב-1949
קטגוריה:ישראלים שנפטרו ב-1993
סוד אוויאסיון

סוד אוויאסיון (בצרפתית: Sud Aviation, "תעופה דרומית") הייתה חברה צרפתית בבעלות ממשלתית לייצור כלי טיס, שנוצרה ממיזוגן של שתי החברות SNCASE ו- SNCASO , ב-1 במרץ 1957. החברה החדשה החלה בפיתוח גרסת "תובלה על־קולית" של המטוס קרוול, גרסה שנודעה בשם סופר קרוול. אולם עלותו הצפויה של הפרויקט הייתה כל כך גבוהה, שהחברה, בהנחייתן של ממשלות צרפת ובריטניה, יצרה מַאֲגָד עם BAC הבריטית בנובמבר 1962, כדי למזג את דגמיהן ומאמצי הייצור שלהן, כדי ליצור את מטוס הקונקורד.

בשנת 1970, התמזגה החברה יחד עם החברות הצרפתיות הממשלתיות נורד אוויאסיון ו- SÉREB לכדי חברה חדשה בשם Société nationale industrielle aérospatiale (SNIAS) ("חברה לאומית לתעשיית אוויר־חלל"), שלאחר מכן שונה שמה לאיירוספסיאל.

== כלי טיס של החברה בשירות חיל האוויר הישראלי ==
* המסוק גאזל - נתפס כשלל סורי במלחמת של"ג, בשנת 1982.
* המסוק סופר פרלון - בשנים 1966–1991.
* המטוס ווטור - בשנים 1958–1972.
* המסוק אלואט II - בשנים 1957–1983.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:יצרני מטוסים
קטגוריה:יצרני מטוסים צרפתיים
נאום תשובה לרב-חובלים איטלקי

"נאום תשובה לרב-חובלים איטלקי" (או בשמו המלא "נאום תשובה לרב-חובלים איטלקי אחר ליל הורדה") הוא שיר העוסק בהעפלה שפרסם נתן אלתרמן במסגרת "הטור השביעי" בעיתון "דבר" מיום 15 בינואר 1946.

==תולדות השיר==
אוניית המעפילים "חנה סנש" הפוכה על צדה בחוף נהריה לאחר שהמעפילים ירדו ממנה, דצמבר 1945
את השיר כתב אלתרמן בעקבות הגעתה לחוף נהריה של אוניית המעפילים "חנה סנש", ב-25 בדצמבר 1945. 252 מעפילי האונייה הורדו לחוף בעזרתם של אנשי פלי"ם ופלמ"ח שהמתינו להם. המעפילים פוזרו ביישובי הסביבה, כדי למנוע לכידתם בידי הבריטים.

מספרים כי אנסלדו, רב החובל האיטלקי של האונייה "חנה סנש", נשא נאום מרגש, בקיבוץ יגור או במקום אחר, שבו התאספו פעילי ההעפלה בעקבות הצלחת המבצע, ושאלתרמן נכח באירוע לאחר שהוזמן אליו על ידי מפקד הפלמ"ח, יצחק שדה. מרדכי נאור, שחקר את העניין לאורך שנים, לא הצליח לברר עובדות מוצקות בעניין, והוא מעלה גם אפשרות שזוהי תשובה לנאום דמיוני שיכול היה רב החובל לשאת. על כל פנים, אלתרמן משבח בשיר את רב החובל ואת המסייעים למפעל ההעפלה על תרומתם. פרסום השיר עוכב בשבועיים על ידי הצנזורה הבריטית.

השיר פורסם שנית בלקט של ארבעה מטורי "הטור השביעי", שהופיע ב"דבר השבוע" ב-26 במרץ 1948, לכבוד צאתו לאור של ספרו של אלתרמן "הטור השביעי - שירי העת והעיתון". בלקט זה שונה שמו של השיר, והוא נקרא "נאום תשובה לרב-חובלים איטלקי אחר ליל הורדה".

השיר הולחן מספר פעמים. האחד מאת נחום נרדי בביצוע שרה יערי, שני מאת מחבר לא ידוע בביצוע רבקה יבין, ושלישי מאת נחום היימן.

בשנת 1972 הלחין יאיר רוזנבלום את השיר, והוא בוצע על ידי חברי להקת הנח"ל - גידי גוב, אפרים שמיר וראובן גבירץ, בתוכניתה של הלהקה "הפלנ"חניק"<ref></ref>. 

==השיר==
בשיר 13 בתים בני ארבע שורות כל אחד, בסכמת חריזה מסורגת (א ב א ב).

זהו שיר הלל לאנשי היישוב שעסקו במפעל ההעפלה, אשר "נושאים את עמם עלי שכם", שהשיטו את הספינות "למועד הנכון, למקום היעוד, בלי מצפן ומפה, בליל ציד".

השיר פונה ישירות אל רב החובל האיטלקי, הקרוי בו "קַפִּיטָן", ומשבח אותו על תרומתו. מדגים זאת הבית השלישי:

בשיר נכללת גם נבואה, שהתגשמה כשנתיים וחצי לאחר כתיבתו:

אחדים מביטוייו של אלתרמן בשיר זה הפכו למטבעות לשון:
* 
* 
* .

==קישורים חיצוניים==
* 
* 
* [http://www.palyam.org/Books_Movies/hItalianCapitan.php נאום תשובה לרב-חובלים איטלקי], באתר ההעפלה והרכש
* מרדכי נאור, [http://www.youtube.com/watch?v=L4yTi2jbe4k הסיפור שמאחורי נאום תשובה לרב חובלים איטלקי], באתר YouTube
* [https://palmach.org.il/archive/songs/songpage/?itemId=167677 נאום תשובה לרב-חובלים איטלקי], שירי פלמ"ח, אתר מוזיאון הפלמ"ח

==הערות שוליים==

קטגוריה:שירי 1945
קטגוריה:שירי 1972
קטגוריה:שירי להקת הנח"ל
קטגוריה:שירי הטור השביעי
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי יאיר רוזנבלום
קטגוריה:שירים על ימאים
קטגוריה:ההעפלה בתרבות ובאמנות
Battlefield Heroes

Battlefield Heroes היה משחק וידאו מסוגת יריות בגוף שלישי שפותח על ידי EA Digital Illusions CE ו-Easy Studios והופץ על ידי Electronic Arts ו-Aeria Games בתאריך ה-29 ביוני 2009. המשחק יצא לפלטפורמת ה-Microsoft Windows בלבד, המשחק היה השלושה עשר בסדרת Battlefield.

חברת המשחקים EA החליטה לסגור את המשחק בתאריך ה-14 ביולי 2015, עקב מחסור בתקציב לקידום המשחק, ועקב מספר השחקנים שהלך והצטמצם.

== משחקיות ==
Battlefield Heroes כלל מצבי כיבוש שונים, בכל צוות יש 8 שחקנים, ויש רק מטרה אחת שהיא להשיג את הדגל של הקבוצה השנייה, ולהרוג 50 שחקנים מהקבוצה היריבה. המשחק כלל גם בחירה אוטומטית לקבוצות, כדי שהקבוצות יישארו מאוזנות. במשחק היו שני צבאות, אחד הוא הצבא הלאומי (בעל דגל בצבע אדום בבסיס), והצבא המלכותי (בעל דגל בצבע כחול בבסיס). היה במשחק גם מצב שנקרא "Conquest V2" (כיבוש V2), שמטרתו הייתה לקיחת שליטה במקום שבו יש משגר ל-5 דקות.

כמו משחקי Battlefield הקודמים, ב-Battlefield Heroes היו כיתות, שצומצמו במשחק זה לשלוש כיתות: חייל, תותחן וקומנדו. לכל אחד משלוש הכיתות היו יתרונות וחסרונות משלהם. לחייל הייתה יכולת ריפוי, לתותחן יכולת הגנה או מהירות ולקומנדו יכולת היעלמות.

== ציונים ==
{| class="wikitable"
|-
! האתר !! ציון
|-
| GameRankings || 95.13%
|-
| Metacritic || 89/100
|-
! האתר !! ציון
|-
| 1UP.com || A-
|-
| Eurogamer || 8/10
|-
| IGN || 10/10
|-
| PC Gamer UK || 9/100
|-
| Browsergamez.com || 95/100
|}

== ראו גם ==
*Battlefield Play4Free
*Counter-Strike Online

== קישורים חיצוניים ==

* [https://web.archive.org/web/20130421081523/http://www.battlefieldheroes.com/en/createHeroSignup האתר של המשחק] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי וידאו משנת 2009
קטגוריה:משחקי יריות ממוחשבים (גוף שלישי)
קטגוריה:משחקי רשת מרובי-משתתפים
קטגוריה:Battlefield
קטגוריה:משחקי וידאו מבוססי מלחמת העולם השנייה
קטגוריה:משחקי וידאו שפותחו בשוודיה
קטגוריה:משחקי וידאו מרובי משתתפים
תפיסה מרחבית

תפיסה מרחבית היא היכולת לזהות, לתפוס ולעבד מידע הנוגע לצורתם ומיקומם של גירויים במרחב.

על פי תיאורית האינטליגנציות מרובות של הווארד גרדנר התפיסה המרחבית היא הבסיס לאינטליגנציה המרחבית.

התפיסה המרחבית כוללת מספר יכולות קוגניטיביות: יכולת חזותית, יכולת התמצאות מרחבית, ויכולת רוטציה מנטלית.

==הבחנה בין תפיסה מרחבית לתפיסה חזותית==
תפיסה מרחבית אודות הצורה והמיקום של גירויים יכולה להתרחש גם ללא חוש הראיה. בתמונה נראה [[שחמטאי עיוור, המתרשם ממיקומם של כלי המשחק באמצעות חוש המישוש.]]
המונח "תפיסה חזותית" מתייחס לתפיסה של גירויים באמצעות מערכת הראייה, המבוססת על קליטה של גלי אור ברשתית. 

קיים דמיון רב בין התפיסה המרחבית לתפיסה החזותית ויש להן מאפיינים משותפים רבים. בהתאם לכך, במקרים רבים משתמשים בשני המונחים כמילים נרדפות או שמתייחסים אליהם כמכלול תחת המונח "תפיסה חזותית-מרחבית".
עם זאת, התפיסה החזותית אינה זהה לגמרי לתפיסה המרחבית, שכן התפיסה המרחבית אינה מחייבת את השימוש בחוש הראייה ויכולה להתקיים גם בתנאי חושך או במקרים של לקות ראייה. דוגמה לכך היא היכולת של עיוורים להתמצא במרחב.

היכולת לגבש תפיסה מרחבית ללא חוש הראייה נשענת על חושים אחרים בעלי מאפיינים מרחביים כמו שמיעה ומישוש.
התערוכה דיאלוג בחשכה מאפשרת להתנסות בהתמודדות בחיי היומיום ללא חוש הראייה.

==חשיבות==
התפיסה המרחבית נחוצה כדי להבין ולהעריך את העולם, מפני שהוא גאומטרי ביסודו.
היא מאפשרת לאדם לתפעל חפצים וכלים תוך שימוש ביכולת לדעת מהי הדרך שבה יש להניע את היד כדי לאחוז בספל, לדוגמה. כמו כן, היא מאפשרת לו להתמצא בסביבה הפיזית ולמצוא את דרכו למקומות שונים.

==היבטים חינוכיים==
פיתוח של תפיסה מרחבית הוא מטרה מעשית ושימושית.

התפיסה המרחבית היא היבט משמעותי בהוראת המתמטיקה כיוון שהיא אחד הגורמים החשובים ביותר לתפקוד של תלמידים במקצוע זה.

התפיסה החזותית היא אחד המנגנונים הנבחנים במסגרת אבחון דידקטי לצורך איתור לקות למידה.

==מנגנונים פיזיולוגיים ועצביים==
המידע המרחבי המתקבל מהחושים מעובד על ידי המוח ומשמש את המערכת המוטורית לצורך תכנון של פעולות עתידיות.

ההיפוקמפוס מקבל מידע מרחבי מהאונה הקודקודית.

==ראו גם==
* קשב חזותי
* זיכרון חזותי
* ראיית עומק

==הערות שוליים==

קטגוריה:תפיסה
קטגוריה:קוגניציה
מרדכי שריג

מרדכי שריג (31 במרץ 1929 – 28 באוקטובר 2023) היה איש צבא והסברה ישראלי, חבר אצ"ל וקצין בצה"ל. כיהן כיושב ראש הנהלת מכון ז'בוטינסקי בישראל בין השנים 2011–2016.

== ביוגרפיה ==
נולד בקאליש שבפולין. עלה לארץ ישראל בינואר 1935. למד בבתי הספר "תחכמוני" ו"פיטמן" בתל אביב. בשנים 1946–1948 היה חבר בשורות הארגון הצבאי הלאומי בארץ ישראל. כינויו המחתרתי היה "מתניה". עיקר פעילותו היה בחת"ם (חיל תעמולה) ובגיוס חברים חדשים לארגון. השתתף בקורס "סגנים", עסק בהדרכה. נפצע ב"סזון הקטן", בשלהי 1947.

לאחר הקמת מדינת ישראל הצטרף עם אנשי אצ"ל לצה"ל ובו מילא תפקידים רבים ומגוונים. בין השאר היה ראש מדור (רמ"ד) ארגון ושיטות בחיל הנדסה (1956–1961). בשנת 1962 סיים את המכללה הבין-זרועית לפיקוד ולמטה. היה מזכיר הפיקוד העליון בלשכת הרמטכ"לים רא"ל צבי (צ'רה) צור ורא"ל יצחק רבין (1962–1967), ראש ענף (רע"ן) ספרים בהוצאת "מערכות" (1967–1968), ורע"ן מחקר במחלקת היסטוריה במטכ"ל. סיים את שירותו בצה"ל בשנת 1972, בדרגת סגן-אלוף.במקביל, למד שריג משפטים באוניברסיטת תל אביב ובשנת 1970 והוענק לו תואר LL.B. לאחר מכן, שריג התמנה לתפקיד ראש מחלקת ההסברה ודובר של התאחדות התעשיינים בישראל (1972–1983), שימש כמזכיר סטטוטורי בחברת ההשקעות "דנות" וכנציגה בדירקטוריונים שונים (1983–1986), כמזכיר בנק הספנות, ובמקביל כמנכ"ל בנק "יעסור" למשכנתאות.

במשך השנים עסק בפעילות התנדבותית בארגונים אחדים. בעבודתו בהתאחדות התעשיינים, שימש כמרכז של "כחול לבן" בראשות גולדה מאיר, ראש הממשלה לשעבר, וכחבר הנהלת ויו"ר ועדת ההסברה ב"מועצה לישראל יפה" בראשות אורה הרצוג, רעיית נשיא המדינה חיים הרצוג.

שריג היה פעיל בברית חיילי האצ"ל והיה חבר הנהלתה במשך שתי קדנציות.

בשנת 1993 ראה אור בעריכתו הכותר: יעקב רז – חייל בר-כבוד, בחסות ברית חיילי האצ"ל, וכן, טיפל בהוצאת לקסיקון האצ"ל בעריכת ד"ר יעקב מרקוביצקי. הוא שימש כיושב ראש עמותת "שוני" בבנימינה. משנת 1999 ועד למותו היה חבר הנהלת מכון ז'בוטינסקי בישראל ולאחר פטירתו של אל"ם (מיל') פלג תמיר, נבחר לתפקיד יושב ראשה.

שריג נפטר ב-28 באוקטובר 2023 בגיל 94.

== קישורים חיצוניים ==

== הערות שוליים ==

קטגוריה:אנשי העלייה החמישית
קטגוריה:ישראלים ילידי פולין
קטגוריה:בוגרי בית הספר תחכמוני (תל אביב)
קטגוריה:בוגרי אוניברסיטת תל אביב: משפטים
קטגוריה:לוחמי האצ"ל
קטגוריה:סגני-אלופים בצה"ל
קטגוריה:מנהלי בנקים ישראלים
קטגוריה:דירקטורים ישראלים
קטגוריה:דוברים ישראלים
קטגוריה:ישראלים שנולדו ב-1929
קטגוריה:ישראלים שנפטרו ב-2023
מאה ילדים שלי (סרט, 1987)

מאה ילדים שלי (באנגלית: Lena: My 100 Children) הוא סרט קולנוע אמריקאי משנת 1987 המבוסס על ספרה של לנה קיכלר-זילברמן בשם זה, ומכבבת בו השחקנית היהודייה-אמריקנית לינדה לאבין. 

הסרט מספר את סיפורה של לנה קיכלר שגידלה 100 ילדים יתומים בבית מחסה בפולין לאחר מלחמת העולם השנייה. הסרט צולם בבודפשט.

בשנת 1989 היה הסרט מועמד לפרס השנתי להישג יוצא הדופן בקולנוע שמעניקה האגודה לקולנוע אמריקאי.

==עלילת הסרט==
עם סיום מלחמת העולם השנייה מגיעה לנה קיכלר למרכז לפליטים יהודים בקרקוב במטרה לנסות ולחפש את קרובי משפחתה ששרדו. היא מוצאת שם מספר רב של ילדים ניצולי שואה יתומים הגוועים ברעב. היא מתחילה להשיג להם אוכל באופן קבוע ומנסה לשקם אותם ממצבם. לאחר זמן מה היא שוכרת מבנה בעיירת הגבול הסמוכה זאקופנה ומגדלת שם את הילדים אותם יחד עם צוות ששכרה לשם כך. במהלך תקופת השהות שם סובלים קיכלר והילדים מהצקות אנטישמיות מתושבי הסביבה, ולאחר כמה תקריות אלימות בהם נפגעים ילדים, מתאמנים הנערים שבקבוצה על נשק שקיבלה לנה מהצבא הפולני. באמצע שנת 1946 נאלצים לנה וילדיה לברוח מפולין לאחר חילופי אש שהיו בין הקבוצה לכפריים מהסביבה. הם חוצים את הגבול לצ'כוסלובקיה ומשם לצרפת, ולאחר הקמת המדינה עולים לישראל.

==ראו גם==
*הבית של נינה

==קישורים חיצוניים==

קטגוריה:סרטי 1987
קטגוריה:סרטים אמריקאיים
קטגוריה:סרטים על ניצולי השואה
איידן טרנר

איידן טרנר (באנגלית: Aidan Turner; נולד ב-19 ביוני 1983) הוא שחקן קולנוע, טלוויזיה ותיאטרון אירי, התפרסם בזכות הופעותיו בסדרות "כמעט אנושיים" ו"פולדארק" ובסדרת הסרטים של "ההוביט", בתפקיד הגמד קילי.

==ביוגרפיה==
טרנר נולד בעיירה קלונדלקין שבדבלין, אירלנד. הוא בוגר "בית ספר למשחק גייטי" שבטמפל בר. באוגוסט 2020 נישא לבת זוגו, קייטלין פיצג'רלד בטקס חתונה צנוע באיטליה בהשתתפות המשפחה המצומצמת בלבד<ref name=":0"></ref>. טרנר ופיצג'רלד הכירו על הסט של סרט האדם שהרג את היטלר, ואז את ביג-פוט, שצולם בשנת 2018.<ref name=":0" /> בינואר 2022 דווח כי השניים הפכו להורים.<ref></ref>

== קריירה ==
החל את דרכו כשחקן בתפקיד אורח בשנת 2007 בסדרה "שושלת טיודור", משם התקדם לתפקידים ראשיים בסדרת הדרמה האירית המוערכת "המרפאה" ובתור המשורר דנטה גבריאל רוזטי במיני סדרה הבריטית "רומנטיקנים נואשים". טרנר התגלה לראשונה בשנת 2009 בסדרת הדרמה העל טבעית "כמעט אנושיים" בה שיחק במשך שלוש עונות בתפקיד הערפד ג'ון מיטשל.

בשנת 2012 שיחק טרנר בסרט הפנטזיה שובר הקופות "ההוביט: מסע בלתי צפוי" בתפקיד קילי המשעשע מחבורת הגמדים, ובשנת 2013 שיחק בסרט ההמשך, "ההוביט: מפלתו של סמאוג" באותו תפקיד.

טרנר כיכב בסדרת הטלוויזיה "פולדארק" שעלתה ב-2015 ברשת הBBC ושודרה במשך 5 עונות עד לסיומה ב-2019. 

בשנת 2021 החל לגלם את דמותו של הצייר הנודע לאונרדו דה וינצ'י בסדרה ההיסטורית "לאונרדו" ברשת Rai 1 האיטלקית, לצד שחקנים כמו ג'אנקרלו ג'אניני האיטלקי וג'יימס ד'ארסי האנגלי.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2008
|Alarm 
|מאל
|
|-
|2012
|ההוביט: מסע בלתי צפוי
|קילי
|
|-
| rowspan="2" |2013
|בני הנפילים: עיר של עצמות
|לוק גרווי
|
|-
|ההוביט: מפלתו של סמאוג
| rowspan="2" |קילי
|
|-
|2014
|ההוביט: קרב חמשת הצבאות
|
|-
|2016
|הכתובים הסודיים
|ג'ק קונרוי
|
|-
|2017
|לאהוב את וינסנט
|הדייג
|
|-
|2018
|The Man Who Killed Hitler and Then the Bigfoot
|קלווין באר הצעיר
|
|-
|2019
|Love Is Blind
|ראסל
|
|-
|TBA
|The Way of the Wind
|אנדראס הקדוש
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2007
|שושלת טיודור
|בדולי
|פרק: "In Cold Blood"
|-
|2009-2008
|The Clinic 
|רורי מק'גוון
|תפקיד ראשי (עונות 7-6); 18 פרקים
|-
|2009
|רומנטיקנים נואשים
|דנטה גבריאל רוזטי
|תפקיד ראשי; 6 פרקים
|-
|2011-2009
|כמעט אנושיים
|ג'ון מיטשל
|תפקיד ראשי (עונות 3-1); 22 פרקים
|-
|2011
|Hattie 
|ג'ון שופילד
|סרט טלוויזיה של BBC Four 
|-
|2015
|ולא נותר אף אחד
|פיליפ לומבארד
|מיני-סדרה
|-
|2019-2015
|פולדארק
|רוס פולדארק
|תפקיד ראשי (5 עונות); 43 פרקים
|-
|2021
|לאונרדו
|לאונרדו דה וינצ'י
|תפקיד ראשי; 8 פרקים
|-
|2022
|חשוד <small>(אנ')</small>
|ג'ו אולוכלין
|5 פרקים
|-
|2023
|נקודת שבירה <small>(אנ')</small>
|גלן לאפ'תום
|תפקיד ראשי; 6 פרקים
|}

== קישורים חיצוניים ==

==הערות שוליים==

קטגוריה:שחקני קולנוע וטלוויזיה אירים
קטגוריה:שחקני תיאטרון אירים
קטגוריה:אירים שנולדו ב-1983
חלוז'

חלוז' (מימין) ו[[מתאזה (משמאל).]]
חלוז (באדיגית: хьэлжъо, /חלז'וה/) הוא כיסון מהמטבח הצ'רקסי הנאכל לרוב בחגים צ'רקסים.

החלוז' עשוי בצק חיטה וממולא בגבינה צ'רקסית או תפוח אדמה ומטוגן בשמן עמוק.

למאכל החלוז' גרסאות שונות ומלבד הגרסה הבסיסית קיימת גרסה על בסיס גבינת קוטג', במילוי תפוח אדמה, ושעועית.

==מקור המילה==
המילה חלוז'ה מחולקת לשתי הברות, חלו ו ז'וה ופירושה לחם מטוגן. ההברה הראשונה חלו היא קיצור למילה חלור ופירושה לחם באדיגית. המונח לחם מטוגן משמש כבסיס גם למאפה הצ'רקסי מתאזה ( псыхьэлжъо), למרות שהוא לא מטוגן אלא מבושל בהרתחה. מאחר שהשפה הצ'רקסית אינה מפרידה בין המילה טיגון לבישול במים המונח ז'וה (жъо) משמש את שני המאכלים.

==קישורים חיצוניים==

קטגוריה:המטבח הצ'רקסי
מייק טרוי

מייקל פרנסיס "מייק" טרוי (באנגלית: Michael Francis "Mike" Troy; 3 באוקטובר 1940 – 3 באוגוסט 2019) היה שחיין אמריקאי, אלוף אולימפי ושיאן עולם במשחה ל-200 מטר פרפר.

== ביוגרפיה ==
טרוי נולד באינדיאנפוליס, שבאינדיאנה. הוא החל להתאמן בגיל 12. בהמשך למד באוניברסיטת אינדיאנה ושחה בהדרכתו של דוק קונסילמן.

===שיאן עולם===
בתחרות שנערכה בלוס אלטוס שבקליפורניה ב-11 ביולי 1959 קבע טרוי פעמיים שיא עולם במשחה ל-200 מטר פרפר, בפעם הראשונה (2:19.0 דקות) היה זה שיא העולם הרשמי הראשון במשחה זה לאחר הגדרת הסגנון החדש ובפעם השנייה העמידו על תוצאה של 2:16.4 דקות. חודש וחצי לאחר מכן, במשחקים הפאן-אמריקאיים שנערכו בשיקגו שבאילינוי הוא זכה בשתי מדליות, זהב וכסף. מדליית זהב במשחה שליחים 4x100 מטר מעורב בתוצאה של 4:14.9 דקות ומדליית כסף במשחה ל-200 מטר פרפר בתוצאה של 2:18.3 דקות, אחרי בן ארצו דייב גילנדרס (2:18.0 דקות).

בתחרות שנערכה באוונסוויל שבאינדיאנה ב-10 ביולי 1960 שיפר טרוי שוב את שיאו העולמי במשחה ל-200 מטר פרפר והעמידו על 2:15.0 דקות, שבועיים לאחר מכן, בטולדו שבאוהיו הוא שוב שיפר את שיאו העולמי והעמידו על 2:13.4 דקות. נוסף לכך הוא היה שותף לשני שיאים עולמיים במשחי שליחים, במשחה ל-4x200 מטר חופשי (8:17.0 דקות) ובמשחה ל-4x100 מטר מעורב (4:09.2 דקות). שבועיים לאחר מכן, בתחרות שנערכה בדטרויט שבמישיגן הוא שיפר פעם נוספת במשחה ל-200 מטר פרפר את שיאו העולמי והעמיד אותו על 2:13.2 דקות, והוכיח שהוא מוכן למשחקים האולימפיים.

===אלוף אולימפי===
באולימפיאדת רומא (1960) זכה טרוי בשתי מדליות זהב, במשחה ל-200 מטר פרפר בשיא עולם חדש של 2:12.8 דקות, לפני נוויל הייס מאוסטרליה (2:14.6 דקות) ודייב גילנדרס (2:15.3 דקות) ובמשחה שליחים 4x200 מטר חופשי ביחד עם ג'ורג' האריסון, ריצ'רד בליק וג'ף פארל בשיא עולם חדש של 8:10.2 דקות, לפני יפן (8:13.3 דקות) ואוסטרליה (8:13.8 דקות). כשחיין שלישי, הוא שחה ב"זינוק שליחים" תוצאה של 2:02.9 דקות. שיאו העולמי נשבר לאחר שנה על ידי בן ארצו קארל רובי (2:12.6 דקות).

===עיטור כוכב הכסף===
לאחר פרישתו משחייה תחרותית, שימש טרוי כקצין בצי האמריקני וזכה בעיטור כוכב הכסף, במלחמת וייטנאם. לאחר השרות הצבאי הוא התגורר בסן דייגו, שם עבד כמאמן שחייה וכסוכן נדל"ן. אחד מחניכיו היה מייק סטאם - אלוף אולימפי אלוף עולם ושיאן עולם.

טרוי נפטר באריזונה ב-3 באוגוסט 2019.

== תארים והישגים ==
* בשנת 1971 זכה טרוי להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-200 מטר פרפר

==קישורים חיצוניים==

* [https://web.archive.org/web/20150220012019/http://www.troyhistory.com/michael-troy-swimmer.htm מייק טרוי] באתר troyhistory 

==הערות שוליים ==

קטגוריה:שחייני פרפר
קטגוריה:שחייני חופשי
קטגוריה:מעוטרי כוכב הכסף
קטגוריה:שחיינים באולימפיאדת רומא (1960)
קטגוריה:אלופים אולימפיים אמריקאים: שחייה
קטגוריה:בוגרי אוניברסיטת אינדיאנה
קטגוריה:שיאני עולם אמריקאים: שחייה
קטגוריה:אמריקאים שנולדו ב-1940
קטגוריה:אמריקאים שנפטרו ב-2019
חלגור'אן

חלגור'אן (באדיגית: Хьалжъогъуанэ) הוא מאפה מהמטבח הצ'רקסי שבתוכו יש תמרים ואוכלים אותו לרוב כקינוח.

הבצק מכיל מרגרינה, קמח, אשל ושמרים אחרי ששמים את הכל בקערה לשים וממתינים שעה-שעתיים להתפחה.

לאחר ההתפחה מגולגל הבצק לצינור בעובי אצבע, ומחובר לצורת עיגול (בדומה לבייגלה). הבצק ממולא תמרים ונאפה בתנור צ'רקסי (ח'לור' ר'ז'אל').

== ראו גם ==

* כעך
* סימיט

קטגוריה:המטבח הצ'רקסי
en:Halguane
חג'ראפס ופסטה

חג'ראפס ופסטה (Хьэджгъэпсырэ П1аст1эрэ) הוא מאכל בשר עוף מסורתי מהמטבח הצ'רקסי.

המאכל נאכל באירועים מיוחדים וחגיגיים כגון:
* לאחר הולדת תינוק, כאשר היולדת חוזרת לביתה, אז כל המשפחה מתאספת ואוכלים יחד חג'ראפס ופסטה.
* כשתינוק מתחיל ללכת ועושים לו טקס חלגור'אן, אז כל המשפחה והאורחים שעזרו בהכנת החלג'וראן אוכלים ביחד חג'ראפס ופסטה.
* בחגים בשעות הצהריים, כל המשפחה מתאספת ואוכלת חג'ראפס ופסטה.

בין היתר מכינים את המאכל בארוחות משפחתיות, בסופי שבוע וביום יום.

==אופן ההכנה==
חג'ראפס ופסטה הוא מאכל עשיר במרכיבים ושני המרכיבים העיקריים הם: עוף, בצל ותבלינים. לרוב מכינים כתוספת לחג'ראפס ופסטה, עוף מטוגן אפוי וגם מוסיפים סלט ירקות.

קטגוריה:המטבח הצ'רקסי